Analís de caso: o marco (i)legal de a prestazión d’asistenzia sanitaria en España
#000000
This post is also available in: Spanish
#000001
Dimpués de l’articlo “España, de nuevo condenada por incumplir la Carta Social Europea” en o blog AlRevésyAlDerecho, analizar l’autual regulazión de a prestazión d’asistenzia sanitaria en España, en concreto en o tocante á l’asistenzia sanitaria de presonas estrancheras por razón de o suya situazion irregular.
#000002
O primer dandalo que planteya l’articlo alchunto ye si a “[...] declarazión de disconformidá con a Carta Sozial Europeya de as ordinazions internas (Reyal Decreto-lai 16/2012 y Lei 16/2003) por as cuals s’escluyen de o Sistema Nazional de Salú á las presonas estrancheras por razón de a suya situazión irregular [...]” [1] emitita por o Comité Europeyo de Dreitos Sozials y a propia Carta Sozial Europeya tiene carauter binculán.
#000003
D’atra parti, o Comité Europeyo de Dreitos Sozials (CEDS) ye l’organo encargato de chuzgar si os estatos partizipans cumplen legal y efeutibamén con as disposizions de a Carta Sozial Europeya. O Comité prene conclusions u dezisions, pero en dengún inte s’establexe que sigan churidicamén binculans ta las partis afeutatas [2]
#000004
D’atra parti, a Carta Sozial Europeya (CSE) ye un alcuerdo intrenazional [...] que establexe as libertaz y dreitos umans, replecando como tals los dreitos propios que guaranzia a dinnidá alazetal de o ser umán [3]
#000005
En iste contesto, a norma afeutata —en iste caso o Reyal Decreto-lai 16/2012— no s’achusta á dreito. Ye ilegal en esenzia. Solo que a paradoxica situazión de que as dezisions de l’organismo encargato de a suya monitorizazión —o CEDS— no son binculans, fa fautible que as alegazions que se podesen fer a o ilegal RDL 16/2003 por trasgresión de dreitos alazetals de a CSE no puedan estar recullitas.
#000007
Contimparazión con sistemas sanitarios en Europa
#000008
O dreito á la salú ye un dreito sozial alazetal recullito en as lais de dreitos umanas europeyas e intrenazionas. As obligazions alazetals deribatas d’iste dreito s’aplican á tot o mundo, independientemén de a suya situazión como inmigrans en situazión regular u irregular [4]
#000009
Sin dembargo, íste que deberba estar un prenzipio d’autuazión de menimos y chunificador, premite un ampla bariedá d’interpretazions y aplicazions d’iste dreito alazetal, que tiene como consecuenzia que l’azeso á os serbizios de salú por os inmigrans en situazión irregular pueda estar muito esferén d’un estato á otri [5]
#000010
En ista tabla, se resume l’azeso d’inmigrans en situazión irregular á l’asistenzia sanitaria seguntes a lexislazión de 9 estatos miembros de a EU [6]:
#000011
Solbenzia de a regulazión de a prestazión sanitaria en España
#000012
Caldría demandar-se si o crebantamién de a Carta Sozial Europeya y de o dreito alazetal á la salú por parti de o marco regulatorio de a prestazión d’asistenzia sanitaria en España (Reyal Decreto-lai 16/2012 y Lai 16/2003) podiese tener bella enchaquia estraordinaria que compensase as posibles consecuenzias que podese tener dito incumplimién ta o Estato Español. Ye dizir, si esiste bel benefizio colateral que chustificase l’aprebazión d’una normatiba en contra de o dreito europeyo y os dreitos umans.
#000013
Sin dembargo, tampoco no se troban documens o fuens solbentes que en contrimuestren un benefizio por dita dezisión, más allá de o simplo posizionamién y estratechia politica.
#000014
Ye más, informes prozedens d’organismos ofizials de a propia Unión Europeya amostran que dar azeso á asistenzia sanitaria prebentiba y regular ta inmigrans en situazión irregular poderba no pas sólo que contribuyir á lo cumplimién de o dreito á una salú fesica y mental asequible, si no que tamién estar una dezisión intelixén dende l’ambista economica: l’asistenzia sanitaria a inmigrans irregulars pueden suposar un aforro ta os sistemas sanitarios de os países [7]
#000015
D’atra parti, en un contesto en o que os aspeutos sozials y meyoambientals en tienen una comberxenzia e influyenzia cada begata más ampla en o rendimién economico de as organizazions, o desempeño risponsable d’una asistenzia sanitaria o más ampla posible, fa más fortal a rentabilidá de a mida.
#000016
Dende l’ambista de l’enample de conzeutos como os dreitos y libertaz, a soziedá de o bienestar, a mobilidá global de presonas, ezetera, que califican as soziedaz abanzatas, a regulazión de a prestazión sanitaria en España no sirbe ta fer un mundo millor.
#000017